b'\n_START_ARTICLE_\nJosip \xc4\x8cerni\n_START_SECTION_\n\xc5\xbdivljenjepis\n_START_PARAGRAPH_\nNjegov o\xc4\x8de, veterinar \xc4\x8de\xc5\xa1kega rodu Josip \xc4\x8cerny, se je po svoji upokojitvi in malo pred njegovim rojstvom preselil v Maribor s Hrva\xc5\xa1kega, kjer je slu\xc5\xbeboval v zadnjem delu svoje poklicne kariere, od 1885 v Zagrebu kot ravnatelj novoustanovljene podkovske \xc5\xa1ole. _NEWLINE_Zaklju\xc4\x8dil je ni\xc5\xbejo stopnjo voja\xc5\xa1ke akademije v Beogradu ter v Dubrobniku pripravnico za pomorske \xc4\x8dastnike. V Jugoslaviji in Veliki Britaniji se je specializiral za torpedarstvo, minerstvo in podmorni\xc4\x8darstvo. Ob za\xc4\x8detku 2. svetovne vojne je kot kapitan korvete Vojske Kraljevine Jugoslavije obiskoval vi\xc5\xa1jo voja\xc5\xa1ko pomorsko akademijo, po vojni pa \xc5\xa1e \xc5\xa1olo operatike Vi\xc5\xa1je vojne akademije v Beogradu. Od novembra 1941 je ilegalno sodeloval z narodnoosvobodilno borbo. Po aretaciji fa\xc5\xa1istov je bil v italijanski internaciji. Po prihodu domov, je bil 1943 sprejet v Komunisti\xc4\x8dno partijo Jugoslavije in jeseni istega leta postal komandant artilerije pri \xc5\xa1tabu Primorske operativne cone, nato je pre\xc5\xa1el v Vrhovni \xc5\xa1tab Narodnoosvobodilne vojske in partizanskih odredov Jugoslavije, ter kmalu nato postal komandant mornarice Narodnoosvobodilne vojske Jugoslavije (oz. kasneje jugoslovanske vojne mornarice, 1943-1950). 1944 je postal generalmajor, viceadmiral 1947 in admiral 1961. Leta 1950 je postal pomo\xc4\x8dnik na\xc4\x8delnika general\xc5\xa1taba JLA za vojno mornarico (do 1953), nato komandant eskadre JVM (do 1956) in nazadnje (do 1960) na\xc4\x8delnik uprave in\xc5\xa1tituta za mornari\xc5\xa1ko-tehni\xc4\x8dne raziskave. V Beogradu je 1952 kon\xc4\x8dal Vi\xc5\xa1jo voja\xc5\xa1ko akademijo JLA. Bil je nosilec partizanske spomenice in reda vojne zastave.'